कुंभेश्वर मंदिर
कुंभेश्वर मंदिर नेपाल में स्थित सबसे पुराने हिंदू मंदिरों में से एक है, जो पाटन दरबार क्षेत्र के उत्तरी भाग से 200 मीटर की दूरी पर स्थित है। यह मंदिर 14 वीं शताब्दी में राजा जयस्थति मल्ल द्वारा बनाया गया था। यह पाटन का सबसे पुराना मंदिर है। यह नेपाल के दो स्वतंत्र पांच मंजिला मंदिरों में से एक है, दूसरा मंदिर भक्तपुर का प्रसिद्ध न्यातापोला मंदिर है। यह मंदिर अपने सुंदर बनावट और लकड़ी की नक्काशी के लिए प्रसिद्ध है और भगवान शिव को समर्पित है। मंदिर के द्वार के समक्ष ही भगवान शिव के वाहन नंदी की प्रतीमा है।